16. Anlægsbevilling - lysanlæg i Norring (Åben)
Tidl. politisk behandling
Forventet sagsgang
KF-U, ØK, BY
Lovgrundlag
SAGENS INDHOLD
Byrådet skal i denne sag tage stilling til en anlægsbevilling på 650.000 kr. til et 
lysanlæg på idrætsanlægget i Norring. 
Byrådet besluttede i forbindelse med Budget 2025-28 at afsætte 650.000 kr. til et nyt lysanlæg på 
idrætsanlægget i Norring. 
Børn og Kultur har været i dialog med Korsholm IF om et nyt lysanlæg på idrætsanlægget, og der er 
indhentet fornyet tilbud på lysanlægget på baggrund af Korsholm IF’s foreningsforslag. 
I dialog med leverandøren og Korsholm IF er der valgt en løsning, hvor de eksisterende master genbruges, 
mens resten af anlægget er nyt. Tre master, der i dag er placeret ved en sti uden for boldbanen, flyttes ind 
til boldbanen. I den forbindelse fjernes bevoksningen langs banen således, at masterne kan placeres der. 
Det betyder, at banens brede udvides med 1-2 meter. 
Der opsættes otte nye 1200W LED projektører i masterne. [adresse] vil være 125 lux beregnet til 
breddeidrætsaktiviteter. Der udføres ny kabling og styring. Hvis det kan rummes inden for den afsatte 
økonomi, etableres der ydermere et boldhegn langs banen.  
I processen har det vist sig, at det ikke er muligt at etablere et helt nyt lysanlæg inden for den afsatte 
økonomi, hvis der både etableres nye master og projektører samt kabling, styring mv. Leverandøren 
vurderer, at de eksisterende master er i god stand og kan genbruges uden videre. 
VURDERING
På baggrund af dialogen med leverandøren vurderes den foreslåede løsning at være den bedst egnede 
løsning til idrætsanlægget i Norring. Genbrug af masterne har ingen indvirkning på belysningen fra de nye 
projektører. 
Et nyt lysanlæg på idrætsanlægget i Norring vil være en væsentlig forbedring for Korsholm IFs 
fodboldafdeling. Idrætsanlægget benyttes også af Søften GFs fodboldafdeling, der mangler plads, indtil det 
nye idrætsanlæg i [adresse] kan tages i brug. 
ØKONOMI
[adresse] skal finansieres inden for det afsatte rådighedsbeløb på 650.000 kr. 
INDDRAGELSE
Forvaltningen har været i dialog med Korsholm IF om lysanlægget. Foreningen inddrages løbende i 
forbindelse med opførelsen af lysanlægget.
[adresse]: EMN-2025-00279
Dok-ID: 3893169
Sagsbehandler: habh
Byråd
27. maj 2025  19:00
INDSTILLING
Direktøren for Børn og Kultur indstiller til Byrådet:
1.
At godkende anlægsbevilling på 650.000 kr. til et lysanlæg i Norring finansieret af det afsatte 
rådighedsbeløb i Budget 2025-28.
BESLUTNING
Kultur- og Fritidsudvalget, 5. maj 2025:
Fraværende: Ingen
Indstilles godkendt.
Økonomiudvalget, 20. maj 2025:
Fraværende: Ingen
Indstilles godkendt.
Byrådet, 27. maj 2025:
Fraværende: Lea Jørgensen, Villads Paulsen
Godkendt.
Bilag
